ศบค. พบติดเชื้อ “โควิด” ใหม่ 26,234 ราย เสียชีวิตเพิ่ม 67 ราย
ศบค. พบติดเชื้อโควิดใหม่ 26,234 ราย ติดเชื้อเข้าข่ายด้วยการตรวจ ATK 21,697 ราย ดันผู้ป่วยสะสมตั้งแต่ต้นปี 63 ทะลุ 3.5 ล้านราย เสียชีวิตเพิ่ม 67 ราย
ศบค. พบติดเชื้อโควิดใหม่ 26,234 ราย ติดเชื้อเข้าข่ายด้วยการตรวจ ATK 21,697 ราย เสียชีวิตเพิ่ม 67 ราย
26 มี.ค. 2565

ศูนย์บริหารสถานการณ์โควิด-19 (ศบค.) รายงานสถานการณ์การแพร่ระบาดของไวรัสโควิด-19 ในประเทศวันนี้ว่า พบผู้ติดเชื้อรายใหม่  26,234 ราย ประกอบด้วย ผู้ติดเชื้อในประเทศจากระบบเฝ้าระวังและระบบบริการ 26,068 ราย จากการค้นหาผู้ติดเชื้อเชิงรุกในชุมชน 55 ราย และจากเรือนจำ/ที่ต้องขัง 75 ราย ผู้ที่เดินทางมาจากต่างประเทศ 36 ราย ส่วนผู้ติดเชื้อเข้าข่ายด้วยการตรวจ ATK 21,697 ราย เสียชีวิต 67 ราย
สำหรับจำนวนผู้ป่วยยืนยันสะสมในประเทศตั้งแต่ต้นปี 2563 จนถึงล่าสุดอยู่ที่ 3,503,264 ราย โดยมีผู้ป่วยรักษาหายแล้วเพิ่มขึ้น 20,013 ราย ยอดเสียชีวิตสะสมเพิ่มเป็น 24,715 ราย